钦定古今图书集成/理学汇编/经籍典/第174卷 > 秦
## 钦定古今图书集成/理学汇编/经籍典/第174卷 > 秦

嬴姓，伯爵出自颛帝裔孙女修子大业，生大费，与禹
平水土，佐舜调驯鸟兽，赐姓嬴，是为柏翳。柏翳十九
世，非子为周孝王主马汧渭间马大蕃息。孝王分为
附庸而邑之秦，使续氏嬴，号曰“秦嬴”，天水陇西县秦
亭是也。其后文公四十四年鲁隐公立，至悼公十年
西狩获麟。后九世，孝公用商鞅，以耕战霸秦。其子惠
文君自号为王。至始皇并天下，自立为皇帝，至二世
而亡。